E-785/2007

Mál þetta, sem dómtekið var miðvikudaginn 24. október sl., er höfðað fyrir Héraðsdómi Reykjavíkur af Viðskiptanetinu ehf., kt. 561092-2499, Þverholti 21, Reykjavík, með stefnu birtri 29. desember 2006, á hendur T-kk-þgf J-kk-þgf, kt. 171169-5779, Þórunnarstræti 115, Akureyri.

Dómkröfur stefnanda eru þær, að stefndi verði dæmdur til greiðslu skuldar að fjárhæð kr. 1.350.369, ásamt dráttarvöxtum samkvæmt III. kafla laga nr. 38/2001 frá 23. desember 2004 til greiðsludags auk málskostnaðar að mati dómsins.

Dómkröfur stefnda eru þær, að hann verði sýknaður af öllum kröfum stefnanda og stefnandi verði dæmdur til að greiða stefnda málskostnað að mati dómsins.

II

Málavextir

Stefnandi kveðst reka vöruskiptamiðlun og halda yfirlit um vöruskiptabókhald viðskiptavina sinna. Þeir aðilar, sem gert hafi aðildarsamning við vöruskiptamiðlun stefnda, stofni vörubankareikning og greiði til stefnanda þjónustu- og veltugjöld af færslum gegnum vörubankareikning sinn. Stefndi í máli þessu hafi gerzt aðili að vöruskiptamiðlun stefnanda þann 28.04. 1997, og sé reikningsnúmer á vöruskiptareikningi hans 1598. Stefndi hafi fengið yfirdráttarheimild á vörubankareikning sinn, sem hann hafi ekki greitt, og hafi staðan á reikningnum numið stefnufjárhæð hinn 23. desember 2004. Snýst ágreiningur aðila um greiðsluskyldu stefnda.

Málsástæður stefnanda

Stefnandi byggir kröfur sínar á því, að stefnandi skuldi stefnda umstefnda fjárhæð, sem sé staðan á vörubankareikningi stefnda hinn 23. desember 2004.

Stefnandi vísar til meginreglu samningaréttar um skuldbindingagildi samninga. Enn fremur til meginreglu kröfuréttarins um efndir fjárskuldbindinga og til laga um firmaskrár nr. 42/1903. Vaxtakröfur styður stefnandi við 1. mgr. 6. gr. l. nr. 38/2001 og málskostnaðarkröfu við 1. mgr. 130. gr. l. nr. 91/1991. Varðandi varnarþing vísar stefnandi til 36. gr. l. nr. 91/1991.

Málsástæður stefnda

Stefndi byggir sýknukröfu sína á því, að krafa stefnanda sé fyrnd. Viðskiptum aðila hafi lokið á árinu 2002, og upphaf fyrningarfrests hafi hafizt 31. desember 2002, skv. 5. gr. l. nr. 14/1905. Stefndi telji, að krafan hafi fyrnzt 31. desember 2006, eða að fjórum árum liðnum frá upphafi fyrningarfrestsins, samkvæmt 3. gr. fyrningarlaga.

Stefndi vísar til l. nr. 14/1905, einkum 3. og 5. gr., kröfum sínum til stuðnings. Enn fremur til almennrar reglu samninga- og kröfuréttar, auk laga nr. 91/1991. Málskostnaðarkrafa stefnda er studd við 21. kafla l. nr. 91/1991, einkum 131. gr.

Forsendur og niðurstaða

Stefndi byggir sýknukröfu sína einungis á því, að krafan hafi fyrnzt hinn 31. desember 2006.

Stefna í máli þessu var birt hinn 29. desember 2006, og var fyrningu þar með slitið. Er því ekki fallizt á, að sýkna beri stefnda vegna fyrningar.

Þar sem stefndi hefur ekki uppi andmæli við kröfu stefnanda að öðru leyti, ber að taka kröfur stefnanda til greina, eins og þær eru fram settar. Þá ber að dæma stefnda til að greiða stefnanda málskostnað, sem þykir eftir atvikum hæfilega ákveðinn kr. 250.000.

S-kvk-nf Ó-kvk-nf héraðsdómari kvað upp dóminn.

D Ó M S O R Ð

Stefndi, T-kk-nf J-kk-nf, greiði stefnanda, Viðskiptanetinu ehf., kr. 1.350.369, ásamt dráttarvöxtum samkvæmt III. kafla laga nr. 38/2001 frá 23. desember 2004 til greiðsludags og kr. 250.000 í málskostnað.

S-kvk-nf Ó-kvk-nf